# **DECIZIA ETAPEI DE ÎNCADRARE**

## Nr. 00 din 00.00.2023

Proiect

Ca urmare a solicitării de emitere a acordului de mediu adresate de **Dacii Co Martiny SRL,** cu sediul în județul Sălaj, comuna Pericei, satul Pericei, nr. 437, înregistrată la APM Salaj cu nr. 3315/03.05.2022, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.02.2023, că proiectul: ***Construire sală de evenimente și împrejmuire teren***, propus a fi amplasat în județul Sălaj, comuna Pericei, satul Pericei, nr. 59/G, identificat prin extras CF nr. 50607 Pericei, nr. cadastral 50607,

***nu se supune evaluării impactului asupra mediului și***

***nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în **anexa 2 la pct. 10, lit. b)**;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Sălăjean, afişare și înregistrare anunţ la sediul Primăriei Comunei Pericei, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:*** Prin proiect se propune construirea unei clădiri cu regimul de înălțime P+Eparțial, cu destinația de sală de evenimente, cu următoarea structură funcțională:

* parter: zonă de primire, două săli de evenimente, zonă de preparare a mâncării, zonă de

depozitare, zona vestiare, grupuri sanitare; Autilă=1272,47 mp; Aconstruită parter =1420,21 mp;

* etaj parțial: spații de cazare (3 camere de 2 persoane și 1 apartament), o terasă; Autilă=218,89 mp; Aconstruită =267,71 mp; Aterasă=67,05 mp.

Suprafața totală a zonei studiată este de 9625 mp, accesul se va realiza din drumul DN 1H.

Capacitatea sălii de evenimente va fi de cca. 500 persoane (420 persoane în sala mare – 695,19 mp și cca. 80 persoane în sala mică – 122,82 mp); personal angajat: cca. 25 persoane /3 schimburi.

Construcția se va alinia la 1,30 m față de limita de proprietate de la stradă (DN 1H) și se va retrage 2,50 m față de limita de proprietate laterală dreapta. Parcelele din imediata vecinătate a terenului studiat sunt libere de construcții. Distanțele de la clădirea propusă față de cele mai apropiate clădiri:

- 73,08 m și 21,30 m față de clădirile de la limita laterală dreapta;

- 46,20 m față de cea mai apropiată clădire pe limita laterală dreapta;

- 42,48 m și 33,46 m față de clădirile amplasate peste drum.

**b2)** ***cumularea cu alte proiecte existente și/sau aprobate:*** lucrările necesare realizării proiectului nu se suprapun cu alte proiecte existente sau planificate în zonă.

**b3)*utilizarea resurselor naturale, în special a solului, a terenurilor, a apei si a biodiversităţii***:

La realizarea proiectului se vor utiliza următoarele resurse naturale: apă, piatră spartă, balast, agregate minerale, nisipuri, pământ; și următoarele materiale: beton ciment, armătură, oțel beton, etc.

Aprovizionarea se va realiza treptat, evitându-se astfel stocarea de materii prime pe termen lung. Betonul se va aduce pe amplasament preparat și se va pune în operă. Pentru utilaje și mașinile de transport se va utiliza motorină ce va fi asigurată de la stațiile de distribuție din zonă.

Alimentarea cu energie electrică se va realiza de la rețeaua de alimentare cu energie electrică existentă în zonă.

**Alimentarea cu apă potabilă** (inclusiv rezerva de incendiu),pentru cerința de apăa obiectivului: Qzi max= 10,56 mc/zi, Qzi med = 9,99 mc/zi, Q zi min= 6,09 mc/zi, se va asigura printr-un racord subteran la rețeaua de apă potabilă existentă în zonă (conductă PEID Dn=75 mm, L=10 m), cu acordul operatorului Compania de Apă Someș SA; rețeaua de distribuție a apei va fi realizată din conducte PEHD, Dn=63 mm, L=120 m; monitorizarea cantității de apă potabilă utilizată se va realiza cu un apometru.

**Evacuarea apelor:**

*-* ***apele uzate menajere*** rezultate: Quz max=10,56 mc/zi, Quz med=9,99 mc/zi, colectate printr-o rețea de canalizare executată din conducte PVC KG 160 mm, cu lungimea totală de L=50 m, vor fi evacuate în rețeaua de canalizare menajeră existentă în zonă printr-un racord subteran din conducte PVC, Dn=160 mm și L=50 m; apele uzate menajere rezultate de la bucătării vor fi preepurate înainte de evacuare în rețea prin separatoare de grăsimi montate sub chiuvete;

*-* ***apele pluviale impurificate***,Qpl=15,99 l/s, rezultate de pe suprafața betonată a parcării și de pe aleile carosabile din incintă, colectate printr-o rețea de canalizare PVC cu Dn=200 mm și rigolă colectoare (40x25 mm, L=30 m), cu lungimea L=74 m, epurate într-un separator de hidrocarburi, Qi= 20 l/s, se vor descărca în rețeaua publică de canalizare pluvială riverană, prin conductă PVC cu Dn=200 mm, L=15 m, în punctul cu coordonatele topografice în Sistem Stereo 1970: X(N)=638385;Y(E)=338697;

*-* ***apele pluviale neimpurificate***, Qpl=24,75 l/s, colectate de pe suprafețele construcțiilor și a suprafețelor înierbate, printr-o rețea de canalizare PVC cu Dn= 200 mm, lungimea totală de L=129 m și prin intermediul unui număr de 25 buc. cămine pluviale cu grătar de tip PP 550x550 mm, se vor descărca în rigola stradală riverană prin conductă PVC cu Dn=200 mm, L=15 m, în același punct cu apele pluviale impurificate epurate.

**b4)** ***cantitatea si tipurile de deşeuri generate/gestionate:*** Gestionarea deșeurilor, atât pe timpul execuției cât si în perioada de funcționare se va realiza conform OUG nr. 92/2021 privind regimul deșeurilor, cu modificările ulterioare, aprobată prin Legea nr. 17/2023.

În perioada de execuţie a proiectului si după realizarea proiectului vor rezulta deşeuri care, vor fi colectate selectiv si se vor valorifica/elimina numai prin operatori economici autorizați.

**b5)** ***poluarea si alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri si condiții pentru limitarea emisiilor în aer, apă precum si gestionarea corespunzătoare a deșeurilor rezultate, realizarea proiectului va conduce la efecte negative nesemnificative atât pe durata proiectului, cât și după realizarea lui.*

***Măsuri generale pentru protecția factorilor de mediu:***

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* organizarea de șantier, nu va fi amplasată în zonele ariilor protejate;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;

***Măsuri pentru protecția factorului de mediu aer:***

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* se vor utiliza pe cât posibil perdele de protecție din material textil care să rețină praful în zona de de lucru/zona de stocare și să evite propagarea acestuia la distanță;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* deșeurile vor fi evacuate cât mai repede de pe amplasament;
* lucrările cu potențial ridicat de generare a prafului (compactare, manipulări de materiale pulverulente) se vor evita a se realiza în zilele cu vânt puternic. Se vor programa lucrările în funcție de prognoza meteo;
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

***Măsuri pentru protecția factorului de mediu sol si subsol:***

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;

***Măsuri pentru protecția factorului de mediu apă de suprafață si subterană:***

* proiectul prevede instalații de preepurare/epurare;
* depozitarea materialelor utilizate în construcţii în spaţii special amenajate;
* manipularea şi utilizarea materialelor de construcţii astfel încât să se evite antrenarea acestora de apele de precipitaţii;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* dotarea cu material absorbant și intervenția imediată în cazul în care se observă scurgeri;
* menținerea autovehiculelor într-o bună stare tehnică, staționarea acestora pe platforme betonate;
* se va respecta strict proiectul de execuție aprobat;
* monitorizarea și verificarea periodică a stării tehnice a utilajelor, echipamentelor și a mijloacelor de transport și păstrarea acestora în condiții bune de funcționare;
* utilajele și vehiculele nu se vor spăla pe amplasament;
* organizarea de șantier nu va fi amplasată în apropierea cursurilor de apă;
* ***indicatorii de calitate ai apelor uzate menajere*** evacuate în rețeaua de canalizare menajeră a localității se vor încadra în prevederile HGR nr. 352/2005 pentru modificarea și completarea HG nr.188/2002, (NTPA 002/2005) și condițiile impuse de operatorul sistemului de canalizare menajeră;
* ***indicatorii de calitate ai apelor pluviale impurificate* epurate** și evacuate în rigola stradală, cu descărcare finală în cursul r. Crasna, se vor încadra în prevederile HGR nr. 352/2005 pentru modificarea și completarea HG nr.188/2002 (NTPA 001/2005) și anume:

*Indicator*  *Valoarea maximă admisă*

- pH……………………………………………………………….6,5-8,5 unit. pH

- Materii în suspensie………………………………………………35 mg/l

- Reziduu filtrat la 105oC………………………………………..2000 mg/l

- Substanțe extractibile în solvenți organici……………………..20 mg/l

* ***indicatorii de calitate ai apelor pluviale neimpurificate,*** evacuate prin rigola stradală se vor încadra în prevederile HGR nr. 352/2005 pentru modificarea și completarea HG nr.188/2002 ( NTPA 001/2005);
* ***inundabilitatea amplasamentului*** - conform hărților de hazard amplasamentul se află în afara zonelor de protecție și a zonelor inundabile a cursului de apă r. Crasna și p. Plasei, la debitul maxim cu probabilitatea de 1 %.

***Măsuri pentru protecția așezărilor umane:***

* pentru utilajele de lucru se vor stabili trasee care să asigure cel mai simplu acces la șantier, cu perturbări minime;
* se va asigura semnalizarea șantierului cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează pe drum;
* antreprenorul are obligația să asigure menținerea curată a drumului pe perioada execuției;
* după desființarea șantierului, se va face reconstruția ecologică a terenului folosit temporar pentru organizarea de șantier sau în alte scopuri;
* în zona amplasamentului nu există monumente istorice și de arhitectură, zone de interes tradițional, diverse așezaminte de importanță patrimonială, care să fie afectate prin lucrările propuse, și/sau care necesită protecție;
* în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

***Măsuri împotriva zgomotului si vibrațiilor:***

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele fixe producătoare de zgomot trebuie menținute acoperite cu carcase antifonice;
* echipamentele cu funcționare intermitentă trebuie oprite pe durata în care nu sunt utilizate;
* nu se vor efectua lucrări noaptea (inclusiv transporturi);

***Lucrări de organizare de șantier***:

Lucrările necesare organizării de șantier presupun amenajarea unor suprafețe de teren, în vederea unei bune desfășurări a activității de execuție. Executantul împreună cu responsabilul din partea beneficiarului vor stabili o locație pentru depozitarea materialelor de execuție a lucrărilor.

Lucrările necesare organizării de șantier nu constituie surse de poluare pentru mediul înconjurător, astfel că impactul asupra mediului se consideră minim, temporar și după realizarea investiției avându-se grijă ca să se redea terenul la starea inițială.

Depozitarea materialelor în șantier se va realiza ordonat, evitându-se deteriorarea și deprecierea lor înainte de punerea în operă. Se va asigura împrejmuirea șantierului precum și păstrarea curățeniei în șantier. Intrarea și ieșirea autocamioanelor cu materiale de pe șantier se va face în condiții de curățenie pentru a nu afecta curățenia drumurilor publice din imediata vecinătate a șantierului.

**b6)** ***riscurile de accidente majore si/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât si pe timpul funcționării construcției.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 61 din 22.12.2021 emis de Primăria Comunei Pericei, imobilul în suprafață de 9625 mp, este proprietatea numitului Bakai Marton, conform extras CF nr. 50607 Pericei, nr. cad 50607 și se află situat în intravilanul și extravilanul satului Pericei conform PUG anexat. Există contract de superficie între părți;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** Resursele naturale, inclusiv solul, terenurile, apa și biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum și a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie și funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie și funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor și închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente și/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II.** Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, aprobată cu modificări si completări prin Legea nr. 49/2011, cu modificările si completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

Localizarea proiectului:

**Amplasament:** intravilanul și extravilanul satului Pericei, nr. 59/G, cursuri de apă cadastrate: r. Crasna și p. Plasei.

**Corp de apă de suprafață:** RORW2.2\_B2a, Crasna-av.ac. Vârșolț - polder Moftin.

**Corp de apă subteran:** ROSO07, r. Crasna, lunca și terasele; ROCR08, Arad-Oradea-Satu Mare;

Proiectul propune realizarea unei clădiri cu regimul de înălțime P+Eparțial cu destinația de sală de evenimente, care va cuprinde două spații de dimensiuni și capacități de primire diferite, spații de primire, spații de prepare a mâncării, spații de depozitare și spatii de cazare (3 camere de 2 persoane și un apartament); capacitatea sălii de evenimente va fi de cca. 500 persoane (420 persoane în sala mare și cca. 80 persoane în sala mică) ; personal angajat : cca. 25 persoane /3 schimburi.

Zona studiată are o suprafață totală de 9625 mp, este proprietatea numitului BAKAI MARTON conform extrasului CF nr. 50607 Pericei, nr. cad. 50607; există contract de superficie între părți. Accesul se va realiza din drumul DN 1H.

- în conformitate cu decizia: *pentru proiectul propus nu este necesară elaborarea Studiului de Evaluare a Impactului asupra Corpurilor de Apă*, decizie eliberată de către SGA Sălaj cu nr. 15/07.02.2023 înregistrată la APM Sălaj cu nr. 1170/07.02.2023, decizie justificată prin următoarele: lucrările prevăzute în proiect nu vor avea impact asupra corpurilor de apă;

* Respectarea măsurilor si condiţiilor de realizare a proiectului în conformitate cu ***Avizul de gospodărire a apelor nr. SJ-00 din 00.00.2023,*** eliberat de ***Sistemul de Gospodărire a Apelor Sălaj***:
* Începerea execuției se va anunța cu 10 zile înainte la Sistemul de Gospodărire a Apelor Sălaj.
* Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul investiției va solicita Aviz de gospodărire a apelor modificator, conform Ordinului ministrului apelor şi pădurilor nr. 828/04.07.2019.
* Pe parcursul execuţiei lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate, luându-se după caz măsuri de prevenire şi combatere a poluărilor accidentale.
* Recepția lucrărilor se va face în prezența delegatului Sistemului de Gospodărire a Apelor Sălaj.
* După realizarea și punerea în funcţiune a reţelei de canalizare menajeră în zonă, obiectivul va fi racordat la aceasta.
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996, cu modificările şi completările ulterioare.
* Avizul de gospodărire a apelor îşi menţine valabilitatea pe toată durata de realizare a lucrărilor, dacă execuţia acestora a început la cel mult 24 de luni de la data emiterii acestuia şi dacă au fost respectate prevederile înscrise în aviz; în caz contrar, avizul îşi pierde valabilitatea.

***Caracteristicile proiectului si/sau condiţiile de realizare a proiectului:***

* Respectarea condiţiilor din ***Avizul de gospodărire a apelor nr. SJ-00 din 00.00.2023,*** eliberat de ***Sistemul de Gospodărire a Apelor Sălaj***.
* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor, cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.
* ***Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei******şi la punerea în funcţiune a obiectivului să solicite şi să obţină autorizaţie de mediu.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György